Ապա խօսք առաւ Հայկազեան համալսարանի Հայկական սփիւռքի ուսումնասիրութեան կեդրոնի տնօրէն դոկտ. Անդրանիկ Տագէսեան, որ ընդգծեց հրատարակութեան հիմնական յատկանիշները` նշելով, որ յուշամատեանի հրատարակութեան այս պատկերագիրքը կը յատկանշուի խօսքի եւ նկարի միաձուլումով: Հատորը շօշափելի կը դարձնէ երեւակայութեամբ պատկերուածը, կը շնչաւորէ զայն ու կը կենդանացնէ, անցեալի պատումը կը վերածէ ներկայի, եւ վերակերտելով կը վերականգնէ անցեալը: